Ацәыргақәҵатә зал аҿы еиҿкаан Адгəыр Амҧари Баҭал Џьапуеи реиццәыргақәҵа.
21.02.2017
Аҟәатәи асахьаҭыхыҩцәа рцәыргақәҵатә зал аҿы аиҭашьақәыргыларақәа ирылгажьҭеи уамак ҵуам. Уи аамҭа иалагӡаны, иахьатәи ацәыргақәҵа раҧхьатәихеит. Ацәыргақәҵатә зал аҿы еиҿкаан Адгəыр Амҧари Баҭал Џьапуеи реиццәыргақәҵа. Уи шымҩаҧысыз еилыркаауан ҳҭыхратә гәыҧ.
Абстракциатә ҟазара астиль ала ишьақәгылаз аҿыханҵеи, аграфикеи роуп азал аҿы еизгаз. Ацәаныррақәа, аҧшшәқәа рыхәмарра, ацәаҳәақәа рҭыхшьа, абарҭ зегь аарҧшхоит абстракттә ҟазараҿы. Ахәаҧшцәа рзыҳәан, аусумҭақәа реиҧшымзаара еилдыргарц, урҭ рхатә фантазиа шеиҧшым еилыркаарц ауп изеиҿыркаауа ҩыџьа асахьаҭыхыҩцәа реиццәыргақәҵа. Ацәыргақәҵа аартуа, азал аиҳабы иҳаҭыҧуаҩ, асахьаҭыхҩы Витали Џьниа иазгәеиҭеит, ас еиҧш иҟоу аҭыхымҭақәа рцәыргара, асахьаҭыхцәа рзыҳәа акыр шаҵанакуа.
Зҭыхымҭақәа ықәзыргылаз, асахьаҭыхыҩцәа руаӡәк, Батал Џьапуа иусумҭақәа рҿы атематика еиуеиҧшым. Имоуп иара ажәлар ркультура, аҵасқәа, амифқәа, аҧсабара зныҧшуа аҭыхымҭақәа. Урҭ зегь ирныубаало акакәӡам. Иусумҭақәа рыла иубарҭоуп, иҿаҧхьа иқәиргыло адҵа шынаигӡо. Доусы аҭыхымҭа дшахәаҧшуа еиҧш ауп, асахьаҿы иаарҧшу шидикыло иҳәеит, Батал Џьапуа.
60 инареиҳаны аусумҭақәа еизгоуп араҟа. Абстракттә стиль ала иҭыхуа асахьаҭыхыҩцәа маҷӡам, аха урҭ аусумҭақәа рцәыргара ус имариаӡам. Асахьаҭыхҩы Адгәыр Амҧар иакәзар, иусумҭақәа ҩышықәса инареиҳаны аус рыдиулон. Иара иаҳа ицааиуа ҳәа ииҧхьаӡо аграфика ауп, аҿыханҵа аасҭа. Иуна Ҧациа иахьа лырҵаҩы иҭыхымҭақәа дрыхәаҧшырц дааит. Асахьаҭыхра лнапы алакуп. Лара лажәақәа рыла, лырҵаҩы Адгәыр Амҧар истиль даараӡа илгәаҧхоит. Илҭахуп, иара дызлаҭыхуа астиль ларгьы дазааигәахарц.
Ацәыргақәҵа хаҭала даҭааит Аҧсны ахада Рауль Ҳаџьымба. Араҟа иҟан аҿыханҵеи, аграфикеи иазҿлымҳау рыдагьы асахьаҭыхыҩцәа, аинтиллигенциа , ауажәларра . Урҭ ирҳәон иргәаҧхаз, дара ргәанала иаҳа иаҧсоу ҳәа иалыркааз атәы.
Аҟәатәи асахьаҭыхыҩцәа рцәыргақәҵатә зал аиҭарҿыцрақәа ирыбзоураны, уи иамоуп алшара иазҧхьагәаҭоу еиуеиҧшым аекспозиақәеи апроектқәеи реиҿкаара азы. Ари азал ҧшӡаҿы рҭыхымҭақәа адунеи ахь рцәыргара ахьалыршахо асахьаҭыхыҩцәа гәырҕьарак ирзаҩызахеит. Адгәыр Амҧари Баҭал Џьапуеи рҭыхымҭақәа ирызҿлымҳау рзыҳәан, аиццәыргақәҵа аартызаауеит ҩымчыбжь.
Наала Чхьынџьериаҧҳа, Ҭемыр Гогохьиа, АТ.
513
Аҟәатәи асахьаҭыхыҩцәа рцәыргақәҵатә зал аҿы аиҭашьақәыргыларақәа ирылгажьҭеи уамак ҵуам. Уи аамҭа иалагӡаны, иахьатәи ацәыргақәҵа раҧхьатәихеит. Ацәыргақәҵатә зал аҿы еиҿкаан Адгəыр Амҧари Баҭал Џьапуеи реиццәыргақәҵа. Уи шымҩаҧысыз еилыркаауан ҳҭыхратә гәыҧ.
Абстракциатә ҟазара астиль ала ишьақәгылаз аҿыханҵеи, аграфикеи роуп азал аҿы еизгаз. Ацәаныррақәа, аҧшшәқәа рыхәмарра, ацәаҳәақәа рҭыхшьа, абарҭ зегь аарҧшхоит абстракттә ҟазараҿы. Ахәаҧшцәа рзыҳәан, аусумҭақәа реиҧшымзаара еилдыргарц, урҭ рхатә фантазиа шеиҧшым еилыркаарц ауп изеиҿыркаауа ҩыџьа асахьаҭыхыҩцәа реиццәыргақәҵа. Ацәыргақәҵа аартуа, азал аиҳабы иҳаҭыҧуаҩ, асахьаҭыхҩы Витали Џьниа иазгәеиҭеит, ас еиҧш иҟоу аҭыхымҭақәа рцәыргара, асахьаҭыхцәа рзыҳәа акыр шаҵанакуа.
Зҭыхымҭақәа ықәзыргылаз, асахьаҭыхыҩцәа руаӡәк, Батал Џьапуа иусумҭақәа рҿы атематика еиуеиҧшым. Имоуп иара ажәлар ркультура, аҵасқәа, амифқәа, аҧсабара зныҧшуа аҭыхымҭақәа. Урҭ зегь ирныубаало акакәӡам. Иусумҭақәа рыла иубарҭоуп, иҿаҧхьа иқәиргыло адҵа шынаигӡо. Доусы аҭыхымҭа дшахәаҧшуа еиҧш ауп, асахьаҿы иаарҧшу шидикыло иҳәеит, Батал Џьапуа.
60 инареиҳаны аусумҭақәа еизгоуп араҟа. Абстракттә стиль ала иҭыхуа асахьаҭыхыҩцәа маҷӡам, аха урҭ аусумҭақәа рцәыргара ус имариаӡам. Асахьаҭыхҩы Адгәыр Амҧар иакәзар, иусумҭақәа ҩышықәса инареиҳаны аус рыдиулон. Иара иаҳа ицааиуа ҳәа ииҧхьаӡо аграфика ауп, аҿыханҵа аасҭа. Иуна Ҧациа иахьа лырҵаҩы иҭыхымҭақәа дрыхәаҧшырц дааит. Асахьаҭыхра лнапы алакуп. Лара лажәақәа рыла, лырҵаҩы Адгәыр Амҧар истиль даараӡа илгәаҧхоит. Илҭахуп, иара дызлаҭыхуа астиль ларгьы дазааигәахарц.
Ацәыргақәҵа хаҭала даҭааит Аҧсны ахада Рауль Ҳаџьымба. Араҟа иҟан аҿыханҵеи, аграфикеи иазҿлымҳау рыдагьы асахьаҭыхыҩцәа, аинтиллигенциа , ауажәларра . Урҭ ирҳәон иргәаҧхаз, дара ргәанала иаҳа иаҧсоу ҳәа иалыркааз атәы.
Аҟәатәи асахьаҭыхыҩцәа рцәыргақәҵатә зал аиҭарҿыцрақәа ирыбзоураны, уи иамоуп алшара иазҧхьагәаҭоу еиуеиҧшым аекспозиақәеи апроектқәеи реиҿкаара азы. Ари азал ҧшӡаҿы рҭыхымҭақәа адунеи ахь рцәыргара ахьалыршахо асахьаҭыхыҩцәа гәырҕьарак ирзаҩызахеит. Адгәыр Амҧари Баҭал Џьапуеи рҭыхымҭақәа ирызҿлымҳау рзыҳәан, аиццәыргақәҵа аартызаауеит ҩымчыбжь.
Наала Чхьынџьериаҧҳа, Ҭемыр Гогохьиа, АТ.
Оцените новость:
+1
+2
+3
+4
+5
Сохраните ссылку или поделитесь с друзьями